CELEX: 31991D0087
Language: el
Date: 1991-02-04 00:00:00
Title: 91/87/ΕΟΚ, Ευρατόμ: Απόφαση της Επιτροπής της 4ης Φεβρουαρίου 1991 για την τροποποίηση της απόφασης 90/179/Ευρατόμ, ΕΟΚ, με την οποία επιτρέπεται στη Γερμανία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθεμένης αξίας

Avis juridique important

|

31991D0087

91/87/ΕΟΚ, Ευρατόμ: Απόφαση της Επιτροπής της 4ης Φεβρουαρίου 1991 για την τροποποίηση της απόφασης 90/179/Ευρατόμ, ΕΟΚ, με την οποία επιτρέπεται στη Γερμανία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθεμένης αξίας  

Επίσημη Εφημερίδα αριθ. L 049 της 22/02/1991 σ. 0029 - 0029

ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Φεβρουαρίου 1991  για την τροποποίηση της απόφασης 90/179/Ευρατόμ, ΕΟΚ, με την οποία επιτρέπεται στη Γερμανία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μη λαμβάνει υπόψη  ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας  ( Το κείμενο στη γερμανική γλώσσα είναι το μόνο αυθεντικό )   ( 91/87/ΕΟΚ, Ευρατόμ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  τον κανονισμό ( ΕΟΚ, Ευρατόμ ) αριθ . 1553/89 του Συμβουλίου της 29ης Μαΐου 1989 για το ομοιόμορφο καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας ( 1 ), και ιδίως το άρθρο 13,  Εκτιμώντας :  ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας : ενιαία  φορολογική βάση ( 2 ), που στο εξής ονομάζεται "έκτη οδηγία", τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων  πόρων ΦΠΑ -  ότι, από το οικονομικό έτος 1989, η Επιτροπή όσον αφορά την Ομοσπονδιακή Δημοκρατία της Γερμανίας, εξέδωσε την απόφαση 90/179/Ευρατόμ, ΕΟΚ ( 3 ), με την οποία επιτρέπεται στην Ομοσπονδιακή Δημοκρατία της Γερμανίας να μη λαμβάνει υπόψη ορισμένες κατηγορίες  δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων ΦΠΑ -  ότι, δεδομένου ότι από την 1η Ιανουαρίου 1990, η Ομοσπονδιακή Δημοκρατία της Γερμανίας κατήργησε το καθεστώς των προοδευτικών μειώσεων του φόρου που εφαρμόζεται στις μικρές επιχειρήσεις δυνάμει του άρθρου 24 παράγραφος 2 της έκτης οδηγίας, θα πρέπει να  καταργηθεί, από την ημερομηνία αυτή, η δυνατότητα υπολογισμού της βάσης ΦΠΑ και για το καθεστώς αυτό και ότι η παραχώρηση και συντήρηση των τερματικών από την ομοσπονδιακή διοίκηση των ταχυδρομείων Telekom φορολογούνται από την 1η Ιουλίου 1990 και ότι η  εν λόγω παραχώρηση και συντήρηση πρέπει να λαμβάνεται υπόψη από την ημερομηνία αυτή -  ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Η απόφαση 90/179/Ευρατόμ, ΕΟΚ τροποποιείται ως εξής :  1 . Το σημείο 1 του άρθρου 3 καταργείται από την 1η Ιανουαρίου 1990 .  2 . Το σημείο 3 του άρθρου 3 συμπληρώνεται, από την 1η Ιουλίου 1990, από το ακόλουθο κείμενο :  "καθώς και παραδόσεις και εγκαταστάσεις τερματικών από την ομοσπονδιακή διοίκηση των ταχυδρομείων Telekom ( παράρτημα ΣΤ πρώην σημείο 5 ).".  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας .   Βρυξέλλες, 4 Φεβρουαρίου 1991 . Για την Επιτροπή  Peter SCHMIDHUBER  Μέλος της Επιτροπής   (1 ) ΕΕ αριθ . L 155 της 7 . 6 . 1989, σ . 9 . ( 2 ) ΕΕ αριθ . L 145 της 13 . 6 . 1977, σ . 1 . ( 3 ) ΕΕ αριθ . L 99 της 19 . 4 . 1990, σ . 28 .